CELEX: 32015R2318
Language: fi
Date: 2015-12-08 00:00:00
Title: Komission täytäntöönpanoasetus (EU) 2015/2318, annettu 8 päivänä joulukuuta 2015, tiettyjen tavaroiden luokittelusta yhdistettyyn nimikkeistöön

12.12.2015   
            
            
               FI
            
            
               Euroopan unionin virallinen lehti
            
            
               L 328/57
            
         KOMISSION TÄYTÄNTÖÖNPANOASETUS (EU) 2015/2318,
   annettu 8 päivänä joulukuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä joulukuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Pääosin tekstiiliaineesta valmistettu tavara (niin sanottu älypuhelimen käsivarsikotelo). Tavara koostuu matkapuhelimelle tarkoitetusta kotelosta ja joustavasta hihnasta, jolla se kiinnitetään käsivarren yläosaan.
                  Kotelon takapuolella on viiltoaukko matkapuhelinta varten. Tavaran etupuolella on suorakaiteen muotoinen, muovilevystä valmistettu läpinäkyvä ruutu. Sitä kehystää solumuovikalvo, joka peittää myös hihnan lyhyemmän pään etuosan. Tavaran takaosa ja kiinteä hihna muodostuvat kumitetusta kankaasta (ulommat kerrokset ovat tekstiiliainetta ja välissä on solukumikerros). Hihnaan on kiinnitetty tarranauha, joka pujotetaan lyhyemmässä päässä kahden aukon läpi hihnan kiinnittämiseksi käyttäjän käsivarren yläosaan.
                  (Ks. kuvat A ja B) (1)
                  
               
               
                  4202 92 98
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, XI jakson 1 huomautuksen l alakohdan, 42 ryhmän 1 lisähuomautuksen sekä CN-koodien 4202, 4202 92 ja 4202 92 98 nimiketekstien mukaan.
                  Tavara on tarkoitettu tietyn laitteen (matkapuhelin, älypuhelin) pitelemiseen. Sen vuoksi se on objektiivisilta ominaisuuksiltaan samankaltainen kuin nimikkeen 4202 säilytysesineet (ks. myös harmonoidun järjestelmän selitykset, nimike 4202).
                  Sen vuoksi luokittelu nimikkeen 6307 muiksi tekstiilitavaroiksi ei tule kyseeseen.
                  Tavara on sen vuoksi luokiteltava CN-koodiin 4202 92 98 koteloksi, jonka ulkopinta on tekstiiliainetta.
               
            
         
      
                  
                     
               
               
                  
                     
               
            
                  Kuva A
               
               
                  Kuva B
               
            
         (1)  Kuvat ovat ainoastaan ohjeellisia.